Românii care și-au făcut planuri de călătorie în Ungaria se vor confrunta cu restricții de circulație în țara vecină. Ministerul Afacerilor Externe informează români care se află, tranzitează sau intenționează să călătorească în Ungaria că Ministerul Construcțiilor și Transportului maghiar a informat cu privire la introducerea unor restricții de circulație.
Restricțiile sunt impuse pentru camioanele de mare tonaj (peste 7,5 tone), în perioada 14-17 martie, și vor fi aplicate astfel: în intervalul 14 martie, ora 22:00 – 15 martie, ora 22:00 și în intervalul 16 martie, ora 22:00 – 17 martie, ora 22:00, ora locală.
Transporturile umanitare sau cele de animale vii, bunuri perisabile, combustibil și alte bunuri de primă necesitate nu se supun acestor restricții.
Mai multe informații despre restricțiile aplicate circulației camioanelor de mare tonaj pot fi consultate la https://www.utinform.hu/en/static/kamionstop.
Cetățenii români pot solicita asistență consulară la numerele de telefon ale misiunii diplomatice a României la Budapesta: +3613847689, Consulatului General al României la Szeged: +3662424431 și Consulatului General al României la Gyula: +3666464579, +3666477147, apelurile fiind redirecționate către Centrul de Contact și Suport al Cetățenilor Români din Străinătate (CCSCRS) și preluate de către operatorii Call Center-ului, în regim de permanență.